ቢሮው ውጤት ተኮር አሠራረን  የሚያጎለብት ሥልጠና መሥጠት ጀመረ
የአዲስ አበባ ከተማ አስተዳደር ፐብሊክ ሰርቪስና የሰው ኃይል ልማት  ቢሮ ውጤት  ተኮር አሠራሮችን  የሚያጎለብት የአሠልጣኞች ሥልጠና መሥጠት መጀመሩን  አስታወቀ ።የቢሮው የሥልጠናና ጥናት ዳይሬክተር ወይዘሮ ዘበናይ ሸጋና ለዋሚኮ እንደገለጹት ቢሮው 600 ለሚሆኑ የሲቪል ሰርቪስ አመራሮች  ለአራት ቀን የሚቆይ የአሠልጣኞች ሥልጠና መሥጠት ተጀምሯል ።እንደ ወይዘሮ ዘበናይ ሥልጠናው በአራት  ርዕሰ ጉዳዮች ላይ የሚያተኩርና ከ88 ተቋማት ለተውጣጡ አመራሮች  በሁለት  ቦታ  የተከፋፈለ ሥለጠና  እየተሠጠ ይገኛል ።የሥልጠናው ተሳታፊዎች በተለያዩ ተቋማት የክፍል  ኃላፊዎችና  ምክትል  ኃላፊዎች መሆናቸውን የሚናገሩት አቶ ዘበናይ  በቀጣይ   ኃላፊዎቹ  በሥልጠናው ያገኙትን  ተሞክሮ  በሥራቸው ለሚገኙት  ሠራተኞች  ያካፍላሉ ተብሎ ይጠበቃል ብለዋል ።ሥልጠናው በዋናነት በሥራ ጊዜ አጠቃቀም ፣ኃላፊነትን በመወጣት ፣ በካስኬዲንግ ተግባራዊነትና በሥራ አፈጻጻም ግምገማ ርዕሳነ ጉዳዮች ላይ  የሚያተኩር መሆኑን  አቶ ዘበናይ አብራርተዋል ።  እየተሠጠ የሚገኘው ሥልጠና  ዓላማ  የሲቪል ሰርቪስ  ሠራተኛው የሥራ  ጊዜውን በአግባቡ ጥቅም ላይ እንዲያውል ፣ የተገልጋይ እርካታን እንዲያሳድግና የክህሎትና እውቀት  ክፍተቱን ለመሙላት እንዲችል መሆኑን  አቶ ዘበናይ አስረድተዋል ።በአዲስ አበባ ከተማ  የሲቪል ሰርቪስ አሠልጣኞች  ሥልጠና  በሚቀጥለው ወር ይጠናቀቃል ተብሎ የሚገመት ሲሆን በአጠቃላይ   3ሺ አመራሮችን ለማሳተፍ ታቅዷል ።     